Каралеўскае таварыства абароны птушак (Royal Society for the Protection of Birds (RSPB)) паведаміла, што яго супрацоўнікі атрымліваюць здзіўляючую колькасць паведамленняў пра тое, што розныя віды адначасова выкарыстоўваюць гнездавыя скрыні. Адзін з самых цікавых выпадкаў прадстаўлены на здымку: гнездавую скрыню, зробленую і размешчаную для сіпухі, адначасова выкарыстоўвалі сокалы-пустальгі. Адзначаны выпадкі сумеснага карыстання такім “жыллём” сіпух і кавак. Акрамя сярэдніх відаў птушак, зарэгістраванае адначасовае гнездаванне ў адных і тых жа сінічніках-дуплянках сініх і вялікіх сініц і пярэстай валасяніцы.